3.pielikums

Ministru kabineta

2019. gada \_\_\_.\_\_\_\_\_\_\_\_\_\_\_

noteikumiem Nr.\_\_\_\_\_\_

**Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas “Pētniecība un izglītība” aktivitātes “Baltijas pētniecības programma” atklātā konkursa projektu iesniegumu vērtēšanas kritēriji**

Baltijas pētniecības programmas projektu iesniegumus (turpmāk - projekta iesniegums) vērtē secīgi atbilstoši šādiem administratīvajiem un kvalitātes vērtēšanas kritērijiem:

**1.Administratīvie kritēriji**

1. Projekta iesniegums ir sagatavots angļu valodā un iesniegts elektroniski, izmantojot elektronisko projektu iesniegumu iesniegšanas sistēmu atklāta konkursa sludinājumā norādītajā termiņā (N[[1]](#footnote-1))
2. Projekta iesniedzējs un projekta partneris no Latvijas ir pētniecības organizācija, kas reģistrēta Latvijas zinātnisko institūciju reģistrā (N)
3. Projekta partneri ir Igaunijā, Lietuvā un donorvalstīs reģistrētas pētniecības organizācijas (N)
4. Projekta iesniedzēja apliecinājumu parakstījusi projekta iesniedzēja atbildīgā amatpersona  vai persona, kuras paraksttiesības apliecina  projekta iesniedzēja izdots dokuments (N)
5. Projekta iesniegums ir pilnībā aizpildīts, un tam ir pievienoti visi vērtēšanas nolikumā norādītie pielikumi (N)
6. Projekta iesniedzējs un Latvijas projekta partneris (ja attiecināms) neatbilst grūtībās nonākuša komersanta statusam, nav pasludināts par maksātnespējīgu, neatrodas tiesiskās aizsardzības procesā vai likvidācijas procesā, nav uzsākta tiesvedība par tā darbības izbeigšanu vai maksātnespēju (P[[2]](#footnote-2))
7. Attiecināmo izmaksu aprēķini ir pareizi un atbilst vērtēšanas nolikumā noteiktajām prasībām (P)
8. Projekta attiecināmās izmaksas atbilst šo noteikumu 23.punktā norādītajām attiecināmajām izmaksām un šo noteikumu 18.1.apakšpunktā norādīto projekta minimālo un maksimālo finansējumu (P)
9. Projekta partnera nodomu vēstuli parakstījusi projekta partnera atbildīgā amatpersona vai iesniegta pilnvara, ja projekta partnera nodomu vēstuli parakstījusi pilnvarotā persona (N)
10. Projekta iesniedzējam un Latvijas projekta partnerim, ja tas ir komersants, projekta iesnieguma iesniegšanas un apstiprināšanas dienā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro* (P)

**2. Kvalitātes vērtēšanas kritēriji**

Projekta iesniegumus vērtēs atbilstoši trīs kvalitātes vērtēšanas kritērijiem. Vērtējuma punktus piešķir katrā no trīs kvalitātes vērtēšanas kritērijiem. Katru kvalitātes vērtēšanas kritēriju vērtē no 0 - 5 punktiem, un katrā kritērijā ir atšķirīga kvalitātes sliekšņa vērtība (punktu skaits), lai projekta iesniegums kvalificētos apstiprināšanai virzāmo projektu sarakstā. Vērtēšanas solis ir 0,5 punkti. Visi kvalitātes vērtēšanas kritēriji ir vienāda svara, un projektus ranžē pēc kopējā punktu skaita visos kvalitātes vērtēšanas kritērijos.

|  |  |  |  |
| --- | --- | --- | --- |
| Kritērijs | Vērtējamie aspekti | Punkti | Kvalitātes sliekšņa vērtība |
| Zinātniskā un/vai tehnoloģiskā izcilība | 1. skaidri definēta konceptuālā perspektīva un sasniedzamie mērķi
2. projekta papildinošā zinātniskā vērtība
3. pētniecības metodoloģijas un atbilstošā darba plāna kvalitāte un efektivitāte
4. novatoriska pieeja un inovācijas potenciāls
 | 0-5 | 4 |
| Projekta īstenošanas un vadības kvalitāte un efektivitāte, starptautiskās sadarbības pievienotā vērtība | 1. projekta vadītāja un projekta partneru kompetenču un kapacitātes atbilstība projekta uzdevumiem un sasniedzamajiem mērķiem
2. darba plāna atbilstība projekta mērķu un rezultātu sasniegšanai
3. skaidri pamatoti nepieciešamie resursi un to izlietojums (personāla atalgojums, ceļa izdevumi, ārpakalpojumi u.c. izmaksas)
4. pētījumu veikšanai piemērota vide un nepieciešamais materiāltehniskais nodrošinājums
5. zinātniskā personāla mācības
6. projekta iesniedzēja un partneru kompetenču un prasmju savstarpējās papildinātība, starptautiskās sadarbības ilgtspēja un redzējums par nākotnes sadarbības iespējām pēc projekta īstenošanas
 | 0-5 | 3.5 |
| Projekta aktivitāšu, rezultātu izplatīšanas un pielietojuma plānotā ietekme  | 1. projekta iesnieguma atbilstība Baltijas pētniecības programmas mērķiem un konkursa apakštemām
2. pētījuma pievienotā vērtība zināšanu attīstīšanai Baltijas reģionā
3. pētniecības tēmas nozīmība starptautiskā mērogā
4. projekta rezultātu pārnese atbilstošām mērķgrupām un to praktiska pielietojamība, ieskaitot skaidrus, atbilstošus un efektīvus plānotās zināšanu pārneses mērķrādītājus
 | 0-5 | 3.5 |

Projekta iesnieguma kopējais punktu skaits ir no 0 - 15. Ja kopējais projekta iesnieguma saņemtais punktu skaits kvalitātes vērtēšanas kritērijos ir vismaz 12.5 punkti (kvalitātes slieksnis), tad projekta iesniegumu virza apstiprināmo projektu sarakstā.

**3.Vērtējumu skala**

Katram kvalitātes vērtēšanas kritērijam punktu vērtības atbilst sekojošam vērtējumam:

|  |  |  |
| --- | --- | --- |
| Punkti | Vērtējums | Skaidrojums |
| 0 | Nepietiekami | Projekta iesniegums neatbilst kritērijam, tajā trūkst vai sniegta nepilnīga informācija, kas liedz sniegt kvalitatīvu vērtējumu |
| 1 | Vāji | Projekta iesniegums kopumā neatbilst kritērijam vai tajā ir konstatējami būtiski trūkumi |
| 2 | Viduvēji | Projekta iesniegums kopumā atbilst kritērijam, taču tajā ir būtiski trūkumi |
| 3 | Labi | Projekta iesniegums atbilst kritērijam, taču ir konstatētas vairākas nepilnības |
| 4 | Ļoti labi | Projekta iesniegums ļoti lielā mērā atbilst kritērijam, ir konstatētas atsevišķas nepilnības |
| 5 | Izcili | Projekta iesniegums pilnībā atbilst visiem vērtēšanas kritēriji aspektiem, pat ja konstatētas kāda nepilnības, tās ir maznozīmīgas  |

Vērtēšanas solis ir 0,5 punkti:

|  |  |
| --- | --- |
| Punkti | Vērtējums |
| 0 | Nepietiekami |
| 0.5 | Ļoti vāji |
| 1 | Vāji |
| 1.5 | Gandrīz viduvēji |
| 2 | Viduvēji |
| 2.5 | Gandrīz labi |
| 3 | Labi |
| 3.5 | Gandrīz ļoti labi |
| 4 | Ļoti labi |
| 4.5 | Teicami |
| 5 | Izcili |

**4. Kritēriji vienādu projektu iesniegumam piešķirto kopējo punktu gadījumā.**

Vienādu vērtējumu saņēmušo projektu iesniegumu ranžēšana tiek veikta secīgi pēc šādiem kvalitātes vērtēšanas kritērijiem:

1. projektu iesniegumus ranžē pēc piešķirtajiem punktiem kritērijā “Zinātniskā un/vai tehnoloģiskā izcilība”;
2. projektu iesniegumus ranžē pēc piešķirtajiem punktiem kritērijā “Projekta īstenošanas un vadības kvalitāte un efektivitāte, starptautiskās sadarbības pievienotā vērtība“, īpašu uzmanību pievēršot sadarbības pievienotajai vērtībai Baltijas valstu reģionam un bilaterālās sadarbības ilgtspējai;
3. projekta iesniegumi ar sabalansētu dzimumu pārstāvību (projekta iesniedzēja projekta galvenie izpildītāji) ir prioritāri atbalstāmi.

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē:

Valsts sekretāre L. Lejiņa

Jansone 67047877

Antra.Jansone@izm.gov.lv

Depkovska 67047772

Anita.Depkovska@izm.gov.lv

1. “N” - atbilstība šim kritērijam nav precizējama [↑](#footnote-ref-1)
2. “P” - atbilstība šim kritērijam ir precizējama [↑](#footnote-ref-2)